Pasukan Simpanan Angkatan Tentera

Pasukan Simpanan Angkatan Tentera (PSAT) dalam Angkatan Tentera Malaysia berfungsi sebagai benteng kedua pertahanan negara. Penyertaan warganegara sebagai anggota sukarela sejajar dengan konsep Pertahanan Menyeluruh (HANRUH) seperti termaktub di dalam Dasar Pertahanan Negara. HANRUH akan berjaya jika semua sumber negara termasuk sumber manusia terlibat di dalam aktiviti yang menyumbang kepada ketahanan nasional. Terdapat tiga Pasukan Simpanan Sukarela Angkatan Tentera Malaysia 

 Rejimen Askar Wataniah, Tentera Darat (RAW)
 Pasukan Simpanan Sukarela Tentera Laut Diraja Malaysia (PSSTLDM).
 Pasukan Simpanan Sukarela Tentera Udara Diraja Malaysia (PSSTUDM).

 Struktur 
Pasukan Simpanan Sukarela Angkatan Tentera Malaysia telah distruktur semula kepada komponen seperti berikut:

 Pasukan Sukarela (Selepas Ditauliahkan/ Tamat Latihan Asas Ketenteraan)
 Pasukan Simpanan Angkatan Tetap (SAT) - bekas Pegawai dan Lain-Lain Pangkat daripada Angkatan Tetap
 Pasukan Kerahan Sepenuh Masa
 Pasukan Simpanan Pakar & Khusus
 Pasukan Latihan Pegawai Simpanan (PALAPES) & Pasukan Latihan Anggota Simpanan (PLAS)
 Pasukan Kadet Bersatu Malaysia (PKBM)

 Keanggotaan 
Keanggotaan Pasukan Simpanan Sukarela Angkatan Tentera Malaysia disertai oleh pelbagai lapisan masyarakat sama ada daripada sektor kerajaan atau swasta, golongan profesional, pelajar Institusi Pengajian Tinggi Awam (IPTA) dan Institusi Politeknik dan Kemahiran. Disamping bertugas sebagai guru, usahawan, pengurus bank, jurutera, pekerja kilang dan sebagainya, mereka memilih untuk menjalani hidup yang penuh cabaran iaitu sebagai sukarelawan di dalam Pasukan Simpanan Sukarela Angkatan Tentera Malaysia pada masa lapang.

 Rejimen Askar Wataniah 
Rejimen Askar Wataniah, Tentera Darat (RAW).

 Elemen Tempur - Siri 500 AW, Kerahan Sepenuh Masa, Sasaran Penting & Kor Armor Diraja (AW).
 Elemen Bantuan Tempur - Rejimen Semboyan Diraja (AW), Rejimen Artileri Diraja (AW), Kor Kesihatan Diraja (AW), Kor Risik Diraja (AW), Kor Polis Tentera Diraja (AW), Rejimen Askar Jurutera Diraja (AW).
 Elemen Bantuan Perkhidmatan - Kor Perkhidmatan Diraja (AW), Kor Ordnan Diraja (AW), Kor Jurutera Letrik dan Jentera Diraja (AW).
 Elemen Pakar - Rejimen Semboyan Diraja (AW) Rejiemen Askar Jurutera Diraja (AW).

 Pasukan Simpanan Sukarela Tentera Laut Diraja Malaysia 
Pasukan Simpanan Sukarela Tentera Laut Diraja Malaysia (PSSTLDM)

 Pegawai 
 Cawangan Eksekutif
 Cawangan Bekalan
 Cawangan Kejuruteraan
 Lain-Lain Pangkat
 Cawangan Pelaut 
 Perang Atas Permukaan (PAP)
 Komunikasi (KOM)
 Provos Tentera Laut (PRL)
 Cawangan Bekalan 
 Pentadbiran dan Kewangan (PNK)
 Teknisyen Logistik (TNL)
 Cawangan Teknikal 
 Teknisyen Marin Kuasa Gerak (TMK)
 Teknisyen Elektrik Radio dan Radar (TLR) 
 Teknisyen Elektrik Kuasa dan Senjata (TLS)

 Pasukan Simpanan Sukarela Tentera Udara Diraja Malaysia 
Pasukan Simpanan Sukarela Tentera Udara Diraja Malaysia (PSSTUDM)

 Cawangan Urusetia
 Cawangan Logistik
 Cawangan Pengurusan Ruang Angkasa Raya / Operasi
 Cawangan Kejuruteraan

 Latihan dan Kursus 
Anggota sukarela lazimnya akan menjalani latihan dan kursus seperti berikut:

 Latihan Perajurit Muda. Setiap anggota Perajurit Muda perlu menjalani latihan asas ketenteraan selama 30 hari berterusan atau melalui Latihan Tempatan selama 240 jam iaitu syarat untuk pengiktirafan sebagai Prebet/ Laskar Muda atau Laskar Udara. 
 Latihan Tempatan. Latihan dilaksanakan di lokasi berdekatan kediaman anggota. Latihan dijalankan pada masa yang sesuai terutama pada hujung minggu. Tempoh latihan ialah antara 2 hingga 12 jam sehari. Jumlah latihan ini dilaksanakan tidak melebihi 360 jam setahun. 
 Latihan Berterusan. Latihan ini dijalankan secara berterusan dalam tempoh masa tidak kurang daripada 72 jam. 
 Latihan Kem Tahunan. Latihan ini dijalankan secara berterusan pada setiap tahun sebagai kemuncak aktiviti latihan. Tempoh latihan tersebut tidak melebihi 15 hari setiap tahun bagi seseorang individu. Latihan dilaksanakan secara berkumpulan dengan mengaplikasikan ilmu tentera laut yang diperolehi sepanjang tahun.
 Kursus Kerjaya. Kursus ini wajib disertai oleh anggota sukarela untuk sokongan kenaikan pangkat.
 Kursus Fungsional. Kursus ini merupakan kursus sampingan untuk anggota sukarela bagi menambah ilm dan kemahiran dalam bidang ketenteraan.

 Syarat Asas Penyertaan 
Individu yang ingin berkhidmat dalam mana-mana Pasukan Simpanan Sukarela sama ada sebagai anggota Lain-lain Pangkat atau pegawai mesti memenuhi syarat-syarat asas seperti berikut:

 Warganegara Malaysia.
 Berumur antara 18 hingga 40 tahun.
 Sihat tubuh badan.
 Lulus persekolahan sekurang-kurangnya Sijil Persekolahan (Lain-lain Pangkat) atau lulus Ijazah Sarjana Muda bagi kemasukkan sebagai Pegawai.
 Penerimaan tertakluk kepada keputusan tapisan keselamatan (tiada kes jenayah).

 Dokumen Yang Diperlukan 
Setiap bakal calon yang ingin berkhidmat dikehendaki menyediakan dokumen-dokumen lazim seperti berikut:

 Salinan Kad Pengenalan Awam.
 Salinan Sijil Warganegara (Jika ada).
 Salinan Sijil Kelahiran.
 Salinan Dokumen Pengenalan Ibu dan Bapa serta pasangan (jika berkahwin).
 Salinan Sijil Nikah dan Surat Beranak Anak (jika berkahwin).
 4 Keping Gambar Warna Ukuran Pasport.
 Salinan Sijil-sijil Akademik/ Tamat Persekolahan.

 Faedah dan Kemudahan 
Faedah dan kemudahan bagi individu diperolehi apabila menyertai Pasukan Simpanan Sukarela ATM:

 Mengisi masa lapang dengan aktiviti yang menyumbang kepada pertahanan negara.
 Meneroka bidang baru iaitu melaksanakan aktiviti ketenteraan.
 Mempelajari kepakaran baru dalam ketenteraan.
 Menambah keupayaan `Soft skills’.
 Menambah kenalan daripada pelbagai lapisan masyarakat.
 Berpeluang melawat pasukan-pasukan lain.
 Layak menyertai insuran berkelompok ATM.
 Cuti tanpa rekod selama 30 hari dalam satu tahun apabila menyertai latihan (bagi kakitangan kerajaan sahaja).
 Boleh dikerahkan untuk berkhidmat sepenuh masa mengisi perjawatan tetap dalam ATM bagi mereka yang layak.
 Layak mendapat kemudahan membeli barangan PERNAMA.
 Sajian dan penginapan percuma apabila terlibat dengan aktiviti latihan dan operasi.
 Diberi elaun kehadiran dan elaun perjalanan ketika menghadiri latihan.
 Diberi pakaian seragam percuma (LLP) atau elaun Pakaian (pegawai).
 Mendapat rawatan perubatan dan pergigian percuma di mana-mana hospital kerajaan jika kemalangan berlaku semasa bertugas. 

 Elaun 
Setiap anggota sukarela akan dibayar elaun-elaun yang telah ditetapkan mengikut jenis latihan dan tempoh latihan yang telah ditetapkan. Antara elaun lazim yang diterima adalah:

 Elaun Latihan Tempatan. Dibayar mengikut jam latihan.
 Elaun Latihan Berterusan. Dibayar apabila menghadiri latihan berterusan mengikut kadar gaji pangkat semasa dan mengikut jumlah hari yang hadir.
 Elaun Tahunan (Bounti). Dibayar mengikut kadar yang ditetapkan kepada anggota yang layak berdasarkan tahap keaktifan latihan dalam satu tahun. 
 Imbuhan Tetap Khidmat Awam (ITKA). Imbuhan ini dibayar apabila anggota menjalankan penugasan/ latihan/ kursus bagi tempoh 30 hari secara berterusan.

 Hak Undang-Undang 
Seksyen 201B Akta Angkatan Tentera 1972 (Akta 77) mewajibkan majikan memberi cuti kepada pekerja yang juga anggota sukarela (seperti Askar Wataniah) untuk mengikuti latihan atau bertugas. Majikan yang melanggar peruntukan ini boleh diperintahkan oleh mahkamah awam untuk membayar gaji dan saraan pekerja tersebut sepanjang tempoh latihan.

Cuti untuk latihan atau pertugasan

201B. (1) Tanpa menjejaskan peruntukan Akta Khidmat Negara 1952, tiap-tiap majikan hendaklah, jika mana-mana orang yang bekerja dengannya yang merupakan seorang anggota sesuatu angkatan sukarela dipanggil untuk latihan atau pertugasan di bawah Akta ini, memberi orang itu cuti selama tempoh latihan atau pertugasan itu bagi membolehkannya menjalani latihan atau pertugasan itu. 

(2) Tiada majikan boleh— 

(a) membuat atau menyebabkan supaya dibuat apa-apa pemindahan atau potongan tidak wajar daripada gaji, saraan lain atau cuti tahunan orang itu;

(b) mengenakan atau menyebabkan supaya dikenakan ke atas atau menuntut daripada orang itu apa-apa penalti; atau 

(c) mengubah terma dan syarat pekerjaan orang itu sehingga memudaratkannya, semata-semata oleh sebab ketidakhadirannya bekerja dalam tempoh latihan atau pertugasan itu. 

(3) Mana-mana majikan yang— 

(a) secara langsung atau tidak langsung enggan atau, dengan menakut-nakuti, pengaruh tidak wajar, atau dengan apaapa cara lain, mengganggu pemberian kepada mana-mana orang tempoh cuti yang dikehendaki di bawah subseksyen (1); atau 

(b) melanggar subseksyen (2) melakukan suatu kesalahan dan boleh, apabila disabitkan, didenda tidak melebihi enam ribu ringgit atau dipenjarakan selama tempoh tidak melebihi enam bulan atau kedua-duanya. 

(4) Mahkamah awam yang mensabitkan seseorang majikan atas suatu kesalahan di bawah subseksyen (3) kerana pelanggaran subseksyen (2) boleh memerintahkan supaya majikan itu membayar kepada orang yang disebut dalam subseksyen (2) gaji dan saraan lain yang kepadanya orang itu berhak selama tempoh latihan atau pertugasan itu. 

Larangan pembuangan pekerja kerana latihan atau pertugasan 

201c.(1) Tanpa menjejaskan peruntukan Akta Khidmat Negara 1952, tiap-tiap majikan yang menamatkan pekerjaan mana-mana orang yang bekerja dengannya, yang merupakan seorang anggota sesuatu angkatan sukarela, tanpa keizinan orang itu semata-mata atau terutamanya kerana orang itu dipanggil untuk latihan atau pertugasan di bawah Akta ini melakukan suatu kesalahan dan boleh, apabila disabitkan, didenda tidak melebihi enam ribu ringgit atau dipenjarakan selama tempoh tidak melebihi enam bulan atau kedua-duanya.

(2) Mahkamah awam yang mensabitkan seseorang majikan di bawah subseksyen (1) boleh memerintahkan supaya majikan itu membayar kepada orang yang pekerjaannya ditamatkan, sebagai pampasan bagi apa-apa kerugian yang ditanggung atau mungkin akan ditanggung olehnya disebabkan oleh penamatan itu, suatu jumlah wang tidak melebihi amaun yang bersamaan dengan saraan enam bulan pada kadar saraan itu terakhir kena dibayar kepada orang itu oleh majikan itu.

 Cara Menyertai 
Anda hanya perlu memenuhi syarat-syarat yang telah dinyatakan dan hubungi atau terus melapor ke pasukan-pasukan yang berhampiran di tempat anda.

 Lokasi Kem Rejimen Askar Wataniah 
REJ 501 AWKem Tebrau, Jalan Pandan, 80990 Johor Bahru, Johor.07-354 1088REJ 502 AWKem Sungai Buloh, 47000 Sungai Buloh, Selangor.03-6156 5688.REJ 503 AWKem Jalan Tambun, 30350 Ipoh, Perak.05-254 9342REJ 504 AWKem Bukit Keteri, 02450 Kangar, Perlis.04-938 2024REJ 505 AWKem Force 136, 26600 Pekan, Pahang.09-567 4229REJ 506 AWKem Pengkalan Chepa, 16100 Kota Bharu, Kelantan.09-775 3400REJ 507 AWKem Bukavu, Jalan Lintas, 88200 Kota Kinabalu, Sabah. 088-251 180REJ 508 AW1386, Jalan Rasah, Bukit Rasah, 70300 Seremban, Negeri Sembilan.06-763 4370REJ 509 AW2, Lebuhraya Peel, George Town, 10350 Pulau Pinang.04-228 3781REJ 510 AWKem Sri Rejang, Jalan Kampung Nangka, 96000 Sibu, Sarawak.084-333 933REJ 511 AWKem Ria, Jalan Liu Shan Bang, 93250 Kuching, SarawakREJ 512 AWKem Padang Midin, 21070 Kuala Terengganu, Terengganu09-6227557REJ 513 AWKem Jalan Kolam Air, 08000, Sungai Petani, Kedah, Malaysia.04-423 5927REJ 514 AWKem Bukit Beruang, Jalan Istana, Ayer Keroh, 75450 Melaka06-233 2131REJ 515 AWJalan Buku Lima, Kementah, 54100 Kuala Lumpur, Wilayah Persekutuan Kuala Lumpur03-4014 0870REJ 516 AWKem Kukusan, 91000 Tawau, Sabah089-775 601

 Lokasi Pangkalan PSSTLDM 
UnitLokasi / AlamatNo. TelefonKD SRI PINANGPusat Latihan PSSTLDM, Gelugor, 11700 Pulau Pinang04-658 2222KD SRI MANJUNGPangkalan TLDM Lumut, 32100 Lumut, Perak.05-6817095 KD SRI KLANGPangkalan KD Sultan Abdul Aziz Shah,Pulau Indah,  42000 Klang, Selangor03-3168 1222KD SRI MEDINIPangkalan TLDM Johor Bahru, Permas Jaya, 81750 Masai, Johor07-355 1222KD SRI LIKASPangkalan TLDM Kota Kinabalu, Teluk Sepanggar, 88834 Kota Kinabalu, Sabah088-482 000PSTL KUANTANKD SRI KUANTAN, Pangkalan TLDM Tanjung Gelang, 25990 Kuantan09-583 3601PSTL SETIUKem Bari, Kg Rhu Sepuloh, 22120 Permaisuri, Setiu, Terengganu. 09-6920021PSTL KUCHINGLot 3292, Seksyen 64 KTLD, Jalan Datuk Abang Abdul Rahim, 93450 Kuching, Sarawak.082-336400PSTL LABUANPangkalan TLDM Labuan, Peti Surat 81230, 87022 F.T. Labuan087-412 222PSTL SANDAKANKD SRI SANDAKAN, Pangkalan TLDM Sandakan (Markas Wilayah Laut 2). 089-210066PSTL TAWAUKD SRI TAWAU, Pangkalan TLDM, Jalan Tanjung Batu, 91000 Tawau, Sabah.089-772857
 Lokasi Pangkalan PSSTUDM 
UnitLokasi / AlamatNo. TelefonSKN 181Pangkalan Udara Subang, 40000 Shah Alam, Selangor Darul Ehsan03-7844 4793SKN 182Pangkalan Udara Butterworth, 12990 Pulau Pinang. 04-400 0000 SKN 183Pangkalan Udara Kuantan, 25990 Kuantan, Pahang Darul Makmur.09-970 6000SKN 184Pangkalan Udara Gong Kedak, 22000 Jerteh, Terengganu Darul Iman.09-699 2000SKN 185Pangkalan Udara Kuching, 93677 Kuching, Sarawak082-587 700SKN 186Pangkalan Udara Labuan, 87009 Wilayah Persekutuan Labuan087-590 500